== Historie ==
Tord Aagesen Thott til [[Loddeköping]] levede i slutningen af [[1200-tallet]] og gav gods til [[Lund Domkirke]]. Han var vistnok farfar til de to brødre, Niels Aagesen Kyrning (død 1354) og Absalon Aagesen til Herlev i [[Gärds herred]]. Den førstnævnte var farfar til Stig Aagesen, der 1397 beseglede kongevalget i [[Kalmar]]. Hans sønnesøns søn, [[rigsråd]]en, [[Tage Ottesen Thott til Næs]] og [[Eriksholm (Skåne)|Eriksholm]] (død 1562), som genoptog det skrinlagte slægtsnavn efter to hundrede år, førte [[1546]] sammen med [[Peder Skram]] overbefalingen i [[Skåne]]. Han var en af de få adelsmænd som modtog ridderslag, der blev tilbudt ved [[Frederik II]]s kroning. Sønnen, Otte Thott til [[Trollenäs slot|Næs]] og [[Trolleholm slot|Eriksholm]] (1543-1588), blev i sit ægteskab med [[Sophie Brahe]] far til "Skånes Konge", rigsråden [[Tage Ottesen Thott til Eriksholm]] (1580-1658). Denne deltog som ung i [[Kalmarkrigen]], blev gentagne gange, skønt han manglede ydre slebenhed, benyttet i vigtige diplomatiske opgaver og var sin tids største jordbesidder i Skåne. Ved flere lejligheder værnede han om adelens rettigheder.
Historie